《游海珠寺 其四》
明代·何孟伦

绿树微遮两岸分，楼台隐映隔江津。机心自息鸥盟我，俗客难寻老是宾。

临水清秋开罨画，濯缨深夜动星辰。文溪逝水东流远，犹有馀波属后人。

作者简介：何孟伦，字慎明。新会人。明世宗嘉靖二十年（一五四一）探花。初授鄞县令，改知建宁县。复令新昌，擢户部主事，转郎中。后擢浙江督学副使，未赴卒。著有《五代文选注》、《八代文汇》、《馀閒剩语》等。清道光《广东通志》卷二七九有传。